Diari Oficial de la Generalitat Valenciana


Sumari del DOGV 5180, del 19-01-2006 (2006/382)

Informació pública sobre el PAI Barri de Sant Ramon UNI 8-2.
------------------------------------------------------------

### Dades del document

Número de DOGV
:   5180

Data del DOGV
:   19-01-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/382


Organisme emissor
:   Ajuntament de Picassent

Tipus de document
:   Anunci

Informació pública sobre el PAI Barri de Sant Ramon UNI 8-2. [2006/X382]  
L'alcaldessa.presidenta d'este ajuntament, per Decret d'Alcaldia núm. 2638/2005, de 15.12.2005, va acordar:  
1r. Sotmetre a informació pública l'alternativa tècnica elaborada per José L. González Arnau, en representació de la mercantil Promouni P-1, SA, per al desenvolupament per gestió indirecta de l'Actuació Integrada UNI 8-2, AR 10 (Barri de Sant Ramon) del Pla General de Picassent en el que s'adjunta la documentació següent:  
. Memòria del Programa.  
. Avantprojecte d'Urbanització.  
. Pla Parcial.  
. Resguard de Cèdula d'Urbanització.  
2n. El tràmit d'informació pública serà de vint dies hàbils que es computaran a partir del següent a la publicació del corresponent anunci per mitjà d'edicte en un diari d'informació general editat a la Comunitat Valenciana i .posterior o simultàniament. en el Diari Oficial de la Generalitat Valenciana. Es podran presentar alternatives tècniques i al·legacions durant tal període. Les proposicions juridicoeconòmiques es presentaran durant els cinc dies següents al venciment del termini anterior. Estos terminis quedaran prorrogats, per vint dies addicionals, si durant els deu primers d'informació pública alguna persona es comprometera de presentar una alternativa tècnica substancialment diferent de la inicial i en prestarà caució. La pròrroga es farà constar en l'expedient, s'anunciarà al tauler d'anuncis de l'Ajuntament i es comunicarà als que, per desconéixer-la, presenten pliques prematurament.  
3r. Remetre avís al domicili fiscal dels que consten en el cadastre com a titulars de drets afectats per l'actuació proposada. Així mateix i de conformitat amb l'art. 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, es publica el present edicte per als interessats que siguen desconeguts, s'ignore el lloc de la notificació o, intentada esta, no s'haguera pogut practicar.  
4t. L'acte d'obertura de pliques se celebrarà en la següent data hàbil a la conclusió del termini per a presentar-les, en el Saló de Regidors d'este ajuntament, exceptuant-se dissabtes.  
5è. Totes les actuacions podran ser objecte de consulta i al·legació pels interessats durant els deu dies següents al d'obertura de pliques. Els competidors, durant este període, podran associar-se unint les seues proposicions.  
Així mateix, per a informació dels interessats a consultar l'expedient, es fa saber que el mateix estarà a disposició del públic de dilluns a divendres, ambdós dies inclusivament, en horari de 10 a 14 hores, en l'Oficina Tècnica de l'Ajuntament.  
Picassent, 15 de desembre de 2005.. L'alcaldessa: Conxa García Ferrer.